LAOAG CITY - Agingga ita ket awan pay ti serbisyu ti kuryente iti kaadduan nga ili ti Ilocos Norte kalpasan a dimmuprak ti bagyo Luis iti probinsiya.
Mainaig iti daytoy, kidkiddawen ni Ilocos Norte Electric Cooperative (INEC) general manager Engr. Albert Bing Agdigos ti naan-anay a pannakaawat dagiti residente iti kaawan pay laeng ti kuryente kadagiti lugar da.
Kuna na nga ar-aramiden amin dagiti empleado ti INEC ti amin a kabaelan da tapno alisto a maisubli ti serbisyu ti kuryente kadagiti naapektaran a lugar.
Naammuan nga agingga ita ket nagtalinaed a brownout manipud ili ti Burgos agingga ti ili ti Pagudpud iti amianan a paset ti probinsiya gapu ti pannakadadael ti sub-station ti INEC iti nasao a lugar gapu ti epekto ti bagyo.
Malaksid kadagiti ili iti amianan a paset ti Ilocos Norte ket nagtalinaed nga awan ti kuryente iti sumagmamano a lugar iti ili ti San Nicolas, ciudad ti Laoag ken kadagiti ili iti dumaya a paset ti probinsiya.
ilo_Latn ilo_Latn ilo_Latn ilo_Latn ilo_Latn